ভট্টদেব

ভট্টদেব (১৫৫৮-১৬৩৮) (অসমীয়া : বৈকুণ্ঠনাথ ভাগৱত ভট্টাচাৰ্য), (জন্ম নাম : বৈকুণ্ঠনাথ) অসমীয়া গদ্যের জনক হিসাবে স্বীকৃত। যদিও গোপাল চরণ দ্বিজ কর্তৃক শঙ্করদেবের সংস্কৃত রচনা ভক্তিরত্নাকর-এর অসমীয়া অনুবাদ ভক্তিরত্নাকর-কথা ভট্টদেবের রচনার আগেই প্রকাশিত হয়েছিল, কিন্তু ভট্টদেবের লেখাগুলি অসমীয়া গদ্যের উচ্চ এবং মর্যাদাপূর্ণ শৈলীর বিকাশে প্রভাব ফেলেছিল। ভট্টদেব এবং গোপাল চরণ দ্বিজের ১৬ শতকের রচনাগুলিকে ভারতীয় ভাষায় গদ্যের প্রাচীনতম উদাহরণ হিসাবে বিবেচনা করা হয়। সংস্কৃত ব্যাকরণ ও সাহিত্যে ভট্টদেবের পাণ্ডিত্য, এবং ভাগবতের উপর তাঁর কর্তৃত্ব তাঁকে ভাগবত ভট্টাচার্য উপাধি এনে দিয়েছিল।"Bhattadeva had a profound grammar and literature which earned for him the title of Bhagavata Bhattacharya" (versed in the Bhagavata). 

 জীবনী 
বাজালির (কামরূপ অঞ্চল) বিচানকুচিতে কামরূপী এক ব্রাহ্মণ পরিবারে ভট্টদেবের জন্ম হয়। তাঁর বাবা ও মায়ের নাম ছিল যথাক্রমে চন্দ্র ভারতী এবং তারা দেবী। শিক্ষা সমাপ্ত করার পর তিনি দামোদর দেবের শিষ্যত্ব গ্রহণ করেন এবং পরে বড়পেটাতে পাটবৌসি সত্রের প্রধান হিসাবে তাঁর উত্তরাধিকারী হন। কিছুকাল পরে তিনি ব্যাসকুচি সত্র প্রতিষ্ঠা করেন, পরবর্তীকালে সেখানেই তাঁর মৃত্যু হয়। তিনি কথা ভাগবত এবং কথা গীতার রচনার জন্য সবচেয়ে বেশি পরিচিত, যদিও স্বর্ণমালিকা এবং প্রসঙ্গমালার মতো কিছু ছোটখাট লেখাও তিনি লিখেছেন।

 কাজ 
দামোদরদেবের অনুরোধে ভট্টদেব সংস্কৃত ভাগবতকে অসমীয়া গদ্যে অনুবাদ করা শুরু করেন। দামোদরদেব এটিকে সাধারণ মানুষের কাছে উপলব্ধ করতে চেয়েছিলেন। ভট্টদেব কথা ভাগবতকে একটি আলোচনামূলক শৈলীতে উপস্থাপন করেছেন যেটির লেখ্য মর্যাদাপূর্ণ এবং ভারসাম্যপূর্ণ। তিনি কথা গীতায় সংলাপের একই অনুভূতি বজায় রেখেছেন। যদিও তিনি ছোট ছোট বাক্য, জনপ্রিয় শব্দভাণ্ডার এবং কথোপকথনের অভিব্যক্তিপূর্ণ চলিত ভাষা ব্যবহার করেছেন, কিন্তু এইসঙ্গে তিনি ব্যাপকভাবে সংস্কৃত শব্দগুচ্ছও ব্যবহার করেছেন এবং তাঁর ভাষার ব্যবহার উন্নততর। ভাগবত এবং গীতা শেষ করার পরে, তিনি ভক্তিরত্নাবলীকে মার্জিত গদ্যে রূপান্তরিত করে উপস্থাপন করেছিলেন। উপনিষদ, পুরাণ এবং সংহিতা থেকে সংগ্রহ করা ভক্তিমূলক সংস্কৃত শ্লোকের একটি বইও তিনি সংকলন করেছিলেন, যেখানে ভক্তির সমস্ত উপাদান ব্যাখ্যা করা হয়েছে। ভক্তি-বিবেক লেখাটি বৈদিক সাহিত্য থেকে পুরাণ সাহিত্য পর্যন্ত ভট্টদেবের ব্যাপক জ্ঞান এবং পাণ্ডিত্য প্রকাশ করে। ভট্টদেবের অবদান শুধু গদ্য সাহিত্যেই সীমাবদ্ধ ছিল না, তিনি কবিতাও লিখেছিলেন।

 আরও দেখুন 

 হেমা সরস্বতী
 হরিবর বিপ্র

 তথ্যসূত্র 

 গ্রন্থপঞ্জি 






বিষয়শ্রেণী:১৫৫৮-এ জন্ম
বিষয়শ্রেণী:১৬৩৮-এ মৃত্যু
বিষয়শ্রেণী:১৭শ শতাব্দীর ভারতীয় কবি
বিষয়শ্রেণী:১৬শ শতাব্দীর ভারতীয় কবি
বিষয়শ্রেণী:কামরূপী কবি
বিষয়শ্রেণী:ভারতীয় পুরুষ কবি
বিষয়শ্রেণী:১৬শ শতাব্দীর ভারতীয় পুরুষ লেখক
বিষয়শ্রেণী:১৭শ শতাব্দীর ভারতীয় পুরুষ লেখক